Vihreiden nuorten ja opiskelijoiden liitto

Vihreiden nuorten ja opiskelijoiden liitto, ruotsiksi De gröna unga och studerandenas förbund, on suomalainen vihreiden nuorten ja opiskelijoiden valtakunnallinen kattojärjestö. Vihreät nuoret kuuluu jäsenjärjestönä Vihreä liitto -puolueeseen. Järjestö profiloi itsensä samanaikaisesti sekä poliittiseksi järjestöksi että kansalaisjärjestöksi. Vihreät nuoret toimii aktiivisesti Euroopan vihreissä nuorissa.

Vihreiden nuorten ja opiskelijoiden liittoon kuului 1 208 jäsentä vuonna 2024.

Vihreät nuoret on Vihreässä liitossa vaikutusvaltainen: puoluekokousten välisellä toimikaudella 2025–2027 järjestöllä on yksi edustaja puoluehallituksessa ja kolme edustajaa 43-henkisessä puoluevaltuustossa.

Historia
Vihreiden nuorten ja opiskelijoiden liitto perustettiin marraskuussa 2003 korvaamaan vuonna 1999 muodostettu Vihreät nuoret ja opiskelijat, jonka pohjana oli syyskuusta 1993 toiminut Vihreät nuoret. Yhdistysten keskeinen ero on se, että nykyisen jäseninä on paikallisjärjestöjä ja entisen jäseninä henkilöitä.

Vihreiden nuorten ja opiskelijoiden liitto siirtyi vuonna 2017 käyttämään itsestään nimeä ”Vihreät nuoret” lyhenteen ViNO sijaan.

Ideologia
Vihreiden nuorten vuoden 2021 periaateohjelman mukaan järjestö on sitoutunut puolustamaan ekologisesti kestävää yhteiskuntaa, luonnon itseisarvoa, universaaleja ihmisoikeuksia, sosiaalista oikeudenmukaisuutta sekä sivistystä ja demokratiaa. Periaateohjelma korostaa kunnianhimoista ympäristö- ja ilmastopolitiikkaa.

Järjestön mukaan intersektionaalinen feminismi sekä sosiaalisen oikeudenmukaisuuden tulee olla kaiken politiikan lähtökohtana. Järjestö ajaa antirasistista ja feminististä yhteiskuntaa, joka pyrkii purkamaan syrjiviä rakenteita sekä puolustamaan vahvoja ihmisoikeuksia.

Vihreät nuoret kannattaa Euroopan unionin muodostumista demokraattiseksi liittovaltioksi.
 Talous 

Opetus- ja kulttuuriministeriön yleisavustus nuorisojärjestöille:

 2019: 132 000 €
 2017: 132 000 €
 2016: 130 000 €
 2015: 105 000 €
 2014: 97 200 €
 2013: 90 000 €
 2012: 83 000 €

 Puheenjohtajat ja pääsihteerit 
Järjestöllä oli vuosina 2007–2024 kaksi tasa-arvoista puheenjohtajaa. Vuonna 2024 Vihreät nuoret siirtyivät yhden puheenjohtajan malliin.

 vuosi puheenjohtajat pääsihteeri 1993  Antero Eerola 1995  varapuheenjohtaja Antero Eerola 1996  Vesa Kotilainen(varapuheenjohtaja Veera Mustonen) 1997  Vesa Kotilainen
(varapuheenjohtajat Katja Juntunen ja Anssi Leino) 1998  Anssi Leino 1999  Azar SaiyarYlikahri, Ville (2007) Koito, Natura ja uusi radikalismi. Teoksessa Edellä! Vihreä liitto 20 vuotta. (Toim. Remes, Tanja – Sohlestén, Jemina) 2001  Azar Saiyar(varapuheenjohtajat Panu Laturi ja Hanna Kaisa Saastamoinen) 2001  Markus Drake 2002  Markus Drake, Anne Hildén 1.1.–29.3.2003  Markus Drake, Anne Hildén ja Heini Salmela 29.3.–31.12.2003  Jehki Härkönen, Mari Puoskari ja Ville Tuominen 2004Vihreä nuorisojärjestö uudistui (ViNO 2.12.2003)  Mari Puoskari(varapuheenjohtajat Jehki Härkönen ja Olli-Poika Parviainen) Ville Tuominen 2005  Olli-Poika Parviainen(varapuheenjohtajat Jehki Härkönen ja Veera Luoma-aho) 2006  Tapio Laakso(varapuheenjohtajat Sini Terävä ja Amu Urhonen) Eekku Aromaa 2007  Tapio Laakso ja Amu Urhonen 2008  Heikki Korpela ja Laura Nordström Jehki Härkönen 2009  Erkki Perälä ja Sini Terävä 2010   Paloma Hannonen ja Heikki Sairanen Minttu Massinen 2011  Paloma Hannonen ja Inka Venetvaara 2012  Hanna Hakko ja Aleksi Laine 2013  Maria Ohisalo ja Veli-Matti Partanen 2014  Maria Ohisalo ja Aaro Häkkinen Milja Henttonen 2015  Saara Ilvessalo ja Ozan Yanar 2016Saara Ilvessalo ja Jaakko MustakallioAnni Heinälä2017Jaakko Mustakallio ja Iiris Suomela2018Sameli Sivonen ja Iiris Suomela Salla Merikukka2019Sameli Sivonen ja Amanda Pasanen2020Amanda Pasanen ja Brigita KrasniqiBicca Olin2021Brigita Krasniqi ja Peppi Seppälä2022Peppi Seppälä ja Jami HaavistoBicca Olin
Pieta Salonen2023Jami Haavisto ja Selinä NeraPieta Salonen2024Selinä Nera ja Miro Ilvonen2025Miro Ilvonen2026Maria Saita

 Paikallisjärjestöt 
Vihreiden nuorten jäsenjärjestöt edustavat Vihreitä nuoria paikallisesti ja järjestävät toimintaa paikkakunnillaan. Vihreiden nuorten jäsenenä on mahdollista olla joko paikallisjärjestön jäsenenä tai suoraan liiton henkilöjäsenenä. Vihreillä nuorilla on 16 aktiivista jäsenjärjestöä, jotka on lueteltu alla.
 Aaltovihreät (Aalto-yliopisto)
 Espoon vihreät nuoret ja opiskelijat
 Helgan vihreät (Haaga-Helia)
 Helsingin vihreät nuoret
 HYY:n Vihreät – De Gröna vid HUS (Helsingin yliopisto)
 Joensuun seudun vihreät nuoret ja opiskelijat
 Jyväskylän vihreät nuoret ja opiskelijat
 Kuopion vihreät nuoret ja opiskelijat
 Lahden seudun vihreät nuoret ja opiskelijat
 Lapin vihreät nuoret ja opiskelijat 
 Lappeenrannan vihreät korkeakouluopiskelijat
 Oulun vihreät nuoret 
 Tampereen seudun vihreät nuoret ja opiskelijat
 Turun vihreät nuoret ja opiskelijat
 Vantaan vihreät nuoret ja opiskelijat
 Pohjanmaan vihreät nuoret

Lähteet

 Aiheesta muualla 
 Vihreiden nuorten ja opiskelijoiden liiton kotisivut

Luokka:Suomen puolueiden nuorisojärjestöt
Luokka:Suomalaiset poliittiset opiskelijajärjestöt
Nuorten ja opiskelijoiden liitto